قوزیی قیبریس تورک جمهوریتینده کئچیریلن پرزیدنت سئچکی‌لرینین ایلک توروندا هئچ بیر نامیزد 50 فایزدن چوخ سس آلا بیلمه‌ییب، بئله‌لیکله سئچکی ایکینجی تورا قالیب.
مرکزی سئچکی شوراسی‌نین معلوماتینا گؤره، سسوئرمه پروسه سی اوکتبرین 11-ده یئرلی واختلا ساعات 18: 00-دا بیتدیک‌دن سونرا بوتون سئچکی قوتولاری آچیلیب. بونا گؤره، نامیزدلردن هئچ بیری 50 فایزدن چوخ سس آلا بیلمه‌ییب. 32،35 فایز سس توپلایان ارسین تاتار و 29،84 فایز سس توپلایان موجود پرزیدنت مصطفی آکینجی 18 اوکتبردا کئچیریله‌جک سئچکی‌لرین ایکینجی توروندا یئنی‌دن یاریشا‌جاق‌لار.
ایلک توردا 7-سی موستقیل اولان 11 نامیزد موباریزه آپاریب.198 مین 867 سئچیجی‌دن 54،72 فایزی سس وئریب.
اوکتبرین 11-ده کئچیریلن سئچکی تاریخه ان چوخ نامیزدین قاتیلدیغی پرزیدنت سئچکی‌سی کیمی دوشوب.
